EkBass/fiwiki-20250220-pages-articles huggingface dataset:
Bo Stenström

Bo Rafael Stenström (10. joulukuuta 1945 Snappertuna – 13. heinäkuuta 1995 Helsinki) oli suomalainen toimittaja. Stenström oli koulutukseltaan humanististen tieteiden kandidaatti, joksi hän valmistui vuonna 1969. Hän toimi vuosina 1971–1972 kansanopiston rehtorina Paraisilla. Stenström työskenteli suurimman osan toimittajanurastaan Åbo Underrättelser -lehdessä. Hän aloitti lehden toimittajana vuonna 1972, siirtyi sen toimitussihteeriksi vuonna 1975 ja aloitti sen päätoimittajana vuonna 1978. Vuonna 1987 hän siirtyi Åbo Underrättelseristä Hufvudstadsbladetiin, jossa hän toimi aluksi apulaispäätoimittajana. Marraskuussa 1991 hänet valittiin Hufvudstadsbladetin vastaavaksi päätoimittajaksi, kun silloinen päätoimittaja Håkan Hellberg oli jäämässä eläkkeelle, ja hän aloitti tehtävässä maaliskuussa 1992. Stenström toimi Hufvudstadsbladetin vastaavana päätoimittajana runsaan kolmen vuoden ajan, kuolemaansa asti. Stenström osallistui monen kirjan tekoon. Näitä olivat muun muassa Jan-Magnus Janssonin elämäkerta Jan-Magnus Jansson – ett multiporträtt (1989) ja Att välja väg. Finlands roll i Europa (1991). Vuonna 1979 julkaistiin pakinakokoelma Treskalldigt, johon oli koottu hänen, Ralf Norrmanin ja Olle Springin kirjoituksia. Stenström käytti pakinoitsijana nimimerkkiä Sofflockes. Stenström palkittiin toimittajantyöstään muun muassa Svenska kulturfondenin kulttuuripalkinnolla vuonna 1981 ja tiedonjulkistamisen valtionpalkinnolla vuonna 1984. Bo Stenström kuoli heinäkuussa 1995, 49-vuotiaana, sairauskohtaukseen. == Lähteet == Luokka:Hufvudstadsbladet Luokka:Suomalaiset päätoimittajat Luokka:Vuonna 1945 syntyneet Luokka:Vuonna 1995 kuolleet
Meta Torvalds

Elin Margareta ”Meta” Torvalds (o.s. Gyllenberg; 14. tammikuuta 1922 Mustasaari – 10. helmikuuta 2012 Turku) oli suomalainen toimittaja. Torvalds aloitti vuonna 1946 Österbottningenin toimittajana, josta hän siirtyi vuonna 1948 Åbo Underrättelseriin. Hän työskenteli Åbo Underrättelserissä lähes 40 vuoden ajan, vuoteen 1985, ja toimi vuosina 1971–1977 lehden vastaavana päätoimittajana; hän oli ensimmäinen nainen, joka toimi sanomalehden päätoimittajana itsenäisessä Suomessa. Hän käsitteli pääkirjoituksissaan usein kirkollisia kysymyksiä, ja hän oli naispappeuden vahva puolestapuhuja. Torvalds palkittiinkin toimittajantyöstään muun muassa kirkon tiedonvälityspalkinnolla vuonna 1983. Hänet myös vihittiin Åbo Akademin kunniatohtoriksi vuonna 2002. Torvalds oli tekemässä kirjoja Frisk sydväst: Med åboländsk ungdom genom 60 år (1957), Lämlar (1998), joka on Åbo Underrättelserin 175-vuotishistoriikki, ja Åboarna, hemstadsbok om det svenska Åbo (2002). Meta Torvalds oli naimisissa kirjailija Ole Torvaldsin kanssa vuodesta 1948. Hänellä oli kaksi tytärtä. Torvalds kuoli Turussa lyhyen sairastelun jälkeen 10. helmikuuta 2012. == Lähteet == Luokka:Suomalaiset päätoimittajat Luokka:Vuonna 1922 syntyneet Luokka:Vuonna 2012 kuolleet
KNM Freia (1828)

KNM Freia oli Norjan laivaston 41-tykkinen fregatti. == Valmistus == Alus tilattiin Hortenin laivastontelakalta, missä köli laskettiin telakkanumerolla 1. Se laskettiin vesille 25. elokuuta 1828 telakan ensimmäisenä aluksena. Valmistuskustannukset olivat 718 116 Norjan kruunua.Lardex.net - Freia == Lähteet == == Aiheesta muualla == *Norjan merimuseon sivut aluksesta Luokka:Norjan laivaston fregatit
Helena Henschen

thumb|Helena Henschen Göteborgin kirjamessuilla 2008. Helena M. Henschen (21. maaliskuuta 1940 Tukholma – 27. tammikuuta 2011) oli ruotsalainen kirjailija, kuvittaja ja muotoilija. Hän oli perustamassa muotoiluyritystä Mah-Jong. Hän työskenteli muun muassa aikakauslehdille Moderna TiderRikoksen varjossa, Kirjasampo, viitattu 12.1.2024 ja [[Marxistiskt Forum] sekä Tukholman kaupunginmuseolle. Hän on kirjoittanut ja kuvittanut lastenkirjoja. Henschenin kaunokirjallinen esikoisteos oli vuonna 2004 ilmestynyt I skuggan av ett brott (suom. Rikoksen varjossa, 2015), joka kertoo isoisän perheen tragediasta, joka tapahtui 1932 ja josta silloinen lehdistö käytti nimitystä von Sydowien murha. Syksyllä 2008 ilmestyi Henschenin teos Hon älskade, jonka aiheena on hänen isoäitinsä Signe Thiel. Thielin isä oli pankinjohtaja ja mesenaatti, Thielska gallerietin perustaja Ernest Thiel.Författaren och formgivaren Helena Henschen död Dagens Nyheter 27.1.2011, viitattu 12.1.2024 == Palkinnot ja tunnustukset == * Ruotsin akatemian palkinto 2004 * BMF-plaketti 2004 * Tidningen Vin lukijapalkinto 2005 * Stockholm Läser -palkinto 2007 * Euroopan unionin kirjallisuuspalkinto 2009 == Teokset == *Stockholm för stockholmare och andra turister Stockholm : Stockholm Klara, 1997 ISBN 91-630-5173-7 * *Hon älskade. Stockholm : Bromberg, 2008 ISBN 978-91-7337-034-9 * Poika josta tuli pimeän ystävä (Switch on the night) kirj. Ray Bradbury; kuv. Helena Henschen; suom. Arja Kanerva. Kustannus-Mäkelä, 1988 ISBN 951-873-138-1 ==Lähteet== Luokka:Ruotsalaiset kirjailijat Luokka:Ruotsalaiset muotoilijat Luokka:Vuonna 1940 syntyneet Luokka:Vuonna 2011 kuolleet
Matti Kurkinen

Matti Sakari Kurkinen (8. lokakuuta 1951 Mikkeli – 16. kesäkuuta 1975 VantaaKuolinilmoitus, Helsingin Sanomat 24.6.1975, s. A 4 ) oli suomalainen kitaristi. Aiemmin muun muassa Pekka Pohjolan kanssa soittanut Kurkinen korvasi Albert Järvisen Kalevala-yhtyeen kitaristina vuonna 1971. Pian tämän jälkeen yhtye muutti musiikillista suuntaansa progressivisen rockin suuntaan. Kurkisen sävellyksistä koostuvaa Kalevalan 1972 ilmestynyttä ensialbumia People No Names pidetään yhtenä parhaimmista suomalaisen progressiivisen rockin levytyksistä. Seuraavana vuonna Kurkinen soitti kitaraa Eero Koivistoisen kansainväliseen kulttisuosioon nousseella, vahvasti funk- vaikutteisella fuusiojazz-albumilla Wahoo! Joulukuussa 1974 ja tammikuussa 1975 Kurkinen esiintyi myös yhteisessä kokoonpanossa Jukka Gustavsonin, Pekka Pohjolan ja Tomi Parkkosen kanssa. Kurkinen menehtyi kesäkuun 16. päivä 1975 jäätyään Vantaalla bussipysäkillä peruuttavan kuorma-auton alle. Häneltä jäi vaimo ja lapsi. Aiemmin samana vuonna ilmestynyt, Kurkisen ja Lido Salosen säveltämä, myönteisen vastaanoton saanut Kalevalan albumi Boogie Jungle jäi hänen viimeiseksi levytyksekseen. Vuonna 2004 ilmestyneellä Kalevalan kokoelma-albumilla Anthology kuullaan Kurkisen livesoittoa Yleisradion vuonna 1973 tekemillä nauhoituksilla. __NOTOC__ == Lähteet == === Kirjallisuus === * (3. painos: WSOY, 2007) * * === Verkko === * Jukka Gustavson, Pekka Pohjola, Matti Kurkinen ja Tomi Parkkonen Tavastialla. * Matti Kurkisen tuotanto discogs-sivustolla. * People No Names progarchives-sivustolla. * Wahoo! whatmusic-sivustolla. ===Viitteet=== Luokka:Suomalaiset kitaristit Luokka:Suomalaiset säveltäjät Luokka:Liikenneonnettomuudessa kuolleet Luokka:Vuonna 1951 syntyneet Luokka:Vuonna 1975 kuolleet
Autoalan pätevöitymisohjelma

Autoalan pätevöitymisohjelma (APO) on ammatillinen täydennyskoulutusohjelma, joka rakennetaan työntekijän ja työnantajan tarpeiseita lähtien. APO-ohjelman avulla autoala pystyy vastaamaan jatkuvasti kehittyvän tekniikan haasteisiin ja ylläpitämään ja kehittämään työntekijöiden ammattitaitoa. APO on sertifioitu näyttötutkintojärjestelmä. APO-koulutusta tarjoavat ja -tutkintoja vastaanottavat oppilaitokset auditoidaan säännöllisesti. APO-koulutuksessa on neljä kehityspolkua: mekaanikon kehityspolku, myynnin ja asiakaspalvelun kehityspolku, esimiehen ja teknisen palvelun kehityspolku sekä liikkeenjohdon kehityspolku. Koska kyse on näyttötutkinnoista, myös muualla opittuja asioita pystyy hyödyntämään ja muun muassa maahantuojien järjestämä koulutus tukee APO-tutkinnon suorittamista.http://www.apo-koulutus.fi www.apo-koulutus.fi Valtaosa autoalan aikuiskoulutuksesta toteutetaan APO:n avulla. APO oppilaitoksia on vuoden 2021 alusta alkaen yhteensä 17 eri puolilla Suomea. ==Lähteet== ==Aiheesta muualla== * APO:n virallinen sivusto. Luokka:Suomen koulutus
Pihlajaniemen koulu

Pihlajaniemen koulu on Savonlinnan kaupungissa Pihlajaniemellä sijaitseva kunnallinen koulu, jossa annetaan perusopetusta 1.–6.-luokkalaisille. Lisäksi koulussa järjestetään varhaiskasvatuksen alaista esiopetusta. Koululla on perinteisten luokkatilojen lisäksi käytössään kirjastotila, tietotekniikkaluokka, teknisen käsityön ja tekstiilityön luokat sekä liikuntasali. == Lähteet == Luokka:Savonlinnan peruskoulut
Stalingradin miekka

Stalingradin miekka on jalokivikoristeinen seremoniallinen lyömämiekka, joka taottiin ja kaiverrettiin kuningas Yrjö VI:n erityiskäskystä kunnianosoituksena Britannian kansalta neuvostoliittolaisille kaupungin puolustajille Stalingradin taistelun aikana.Antony Beevor (1998), Stalingrad, Viking Press, s.405 Winston Churchill lahjoitti miekan Josif Stalinille Teheranin konferenssissa 29. marraskuuta 1943 Franklin D. Rooseveltin ja kunniavartion läsnä ollessa. == Yksityiskohdat == Miekka on kaksiteräinen kahden käden ristiretkeläismalli, noin 1,27 metrin mittainen ja siinä on täyshopeinen väistin. Kaksikielisessä kaiverruksessa lukee venäjäksi ja englanniksi: ”Stalingradin terässydämisille asukkaille – Kuningas Yrjö VI:n lahja – kunnianosoituksena Britannian kansalta”. Kädensija on kiedottu 18 karaatin kultalankaan, ja kristallikiviseen nuppiin on kuvioitu Englannin kultainen ruusu. Väistimen päihin on muotoiltu kullatut leopardin pään muotoiset koristeet.The Sword of Stalingrad Page (englanniksi) 36-tuumainen kupera kaksiteräinen säilä on käsin taottu hienoimmasta Sheffieldin teräksestä. Tuppi on persialaista karmiininpunaiseksi värjättyä lampaannahkaa ja siihen on koristeltu kullatulla hopealla kuninkaallinen vaakuna, kruunu ja kuninkaan nimikirjaimet. Lisäksi siinä on viisi hopeista kehystä ja kolme rubiinia kultaisiin tähtiin upotettuina. == Valmistus == Valmistusajankohtanaan miekkaa pidettiin yhtenä viimeisistä miekantekoon liittyvän käsityötaidon mestarinäytteistä."Sword of Stalingrad...Perfection in its Field", Sklar-yhtiön mainos, heinäkuu 1944 Design ja käsityö on lukuisten ansioituneiden ammattilaisten aikaansaannosta, ja suunnitteluun osallistui asiantuntijoita Oxfordin yliopistosta, Goldsmiths' Hallista sekä slaavilaisen ikonografian asiantuntija Cambridgen yliopistosta.Sir Ellis Hovell Minnsin muistokirjoitus, The Slavonic and East European Review, 1953, ss. 236-238. Varsinaisen taonnan tekivät Wilkinson Sword Companyn miekkasepät, ja koristeluun osallistui Britannian kuninkaallisten ilmavoimien hopeaseppä ja kalligrafi. == Esittely == Ennen virallista luovutusjuhlaa miekka oli yleisön nähtävillä eri puolilla Britanniaa, muun muassa Westminster Abbeyssä. Teheranissa Roosevelt sai pitää miekkaa hetken kädessään, jolloin hän totesi: ”Todellakin, heillä oli teräksinen sydän”. Nykyään alkuperäinen miekka on esillä Stalingradin taistelun museossa Volgogradissa.Stalingradin taistelun museon kotisivut (venäjäksi) Wilkinson Sword teki miekasta kolme kopiota, jotka ovat tällä hetkellä Wilkinsonin museossa, Etelä-Afrikan kansallismuseossa ja eräässä yksityiskokoelmassa. == Lähteet == Luokka:Taideteokset (soveltavat taiteet) Luokka:Miekat Luokka:Volgogradin historia Luokka:Toinen maailmansota
Zapf Creation

Zapf Creation on saksalainen leikkikaluvalmistaja. Sen tunnetuimpia tuotteita ovat vauvanuket, joista tärkeimmät mallit ovat muun muassa Baby Born, Annabell ja Chou-Chou. == Lähteet == Luokka:Saksalaiset leikkikaluvalmistajat
Adsorbentti

Adsorbentti on kromatografisessa analyysissä käytettävä kiinteä aine, joka adsorboi muita aineita pinnalleen. Adsorbentteja on saatavilla eri vahvuisia, ja ne jaetaan vahvuutensa mukaan kolmeen ryhmään, jotka ovat heikot, keskivahvat ja vahvat adsorbentit. == Adsorptiokromatografia == Adsorbenttejä hyödynnetään muun muassa adsorptiokromatografiassa, joka perustuu näytteen sisältämien eri aineiden adsorptioaffiniteettieroihin kiinteän aineen pinnalla. Luokka:Fysikaalinen kemia
Ski Jyväskylä

Ski Jyväskylä ry (alun perin Huhtasuon Hiihto 2000 ry) on jyväskyläläinen hiihtoseura. Seura perustettiin vuonna 2000 jolloin se eriytyi omaksi seurakseen Huhtasuon Kisasta. Seura vaihtoi nimensä Ski Jyväskyläksi vuonna 2016. Seura järjesti maastohiihdon SM-kilpailut Jyväskylän Vaajakoskella 21.–23. maaliskuuta 2014. Seuran harjoittelumaastot ovat Vaajakosken ja Huhtasuon välisellä ulkoilualueella, ”neljän vuoren” maastossa. Seuran riveissä hiihtävät esimerkiksi Jenni Hildén, Jussi Tuukkanen, Pauliina Pohja ja Ville Tuukkanen. Seuralla on myös nuorten aikuisten tehoryhmä ja junioreiden Hopeasompa-ryhmä, jonka tavoitteena on treenata laadukkaasti innostavalla ja leikkimielisellä yhteishengellä kilpailuhenkeä unohtamatta. Seurassa eri harjoitusryhmiä ei ole eristetty toisistaan, vaan sekä edustus, nuorten aikuisten tehoryhmä että Hopeasompa-hiihtäjät myös harjoittelevat yhdessä. == Lähteet == == Aiheesta muualla == * Ski Jyväskylä ry Luokka:Jyväskyläläiset urheiluseurat Luokka:Suomalaiset hiihtoseurat Luokka:Huhtasuo Luokka:Vuonna 2000 perustetut urheiluseurat
Suomen kielen hallintoalue

Suomen kielen hallintoalue on suomenkielinen vähemmistökielialue Ruotsissa. Hallintoalueeseen kuuluvien kuntien asukkailla on oikeus saada suomenkielistä esikoulutoimintaa ja vanhustenhuoltoa kokonaan tai oleellisilta osin sekä asioida kunnan kanssa suomeksi. Hallintoalueeseen kuuluu 64 kuntaa, ja yli 61 prosenttia ruotsinsuomalaisista asuu hallintoalueella.http://sverigesradio.se/sida/gruppsida.aspx?programid=185&grupp;=10388&artikel;=4242575&sida;=2 ==Historia== Hallintoalue perustettiin sen jälkeen, kun Ruotsi ratifioi Euroopan neuvoston vähemmistökielisopimukset vuonna 1999. Suomen kielen hallintoalue perustettiin vuoden 2000 alussa ja siihen kuuluivat aluksi Haaparannan, Jällivaaran, Kiirunan, Pajalan ja Ylitornion kunnat. Vuonna 2010 perustettiin myös meänkielen hallintoalue, johon samaiset kunnat liittyivät myös.http://sverigesradio.se/sida/gruppsida.aspx?programid=185&grupp;=10388&sida;=2 Ruotsissa uudistettiin kielilakia 1. heinäkuuta 2009, jossa määritettiin, että Ruotsissa on yksi yhteinen kieli, ruotsi. Tämän lisäksi määritettiin viisi virallista vähemmistökieltä, jotka ovat suomi, saame, meänkieli, romani ja jiddiš, joita tulee suojella ja tukea. Laki astui voimaan 1. tammikuuta 2010. Heti tämän jälkeen suomen kielen hallintoaluetta laajennettiin, kun siihen liitettiin 18 Mälarinlaakson kuntaa mukana muun muassa Tukholma, Södertälje ja Eskilstuna. Myöhemmin toukokuussa liittyivät Surahammar, Västerås ja Borås. Vuoden 2011 helmikuussa alueeseen liittyivät Göteborgin, Hoforsin, Kainuun, Skinnskattebergin, Sundbergin ja Uumajan kunnat. ==Hallintoalueen kunnat== Kunnat on järjestetty alueeseen liittymisvuoden mukaan. === Vuonna 2000 liittyneet === *Haaparannan kunta *Jällivaaran kunta *Kiirunan kunta *Pajalan kunta *Ylitornion kunta === Vuonna 2010 liittyneet === *Boråsin kunta *Botkyrkan kunta *Eskilstunan kunta *Hallstahammarin kunta *Haningen kunta *Huddingen kunta *Håbon kunta *Köpingin kunta *Sigtunan kunta *Solnan kunta *Surahammarin kunta *Södertäljen kunta *Tierpin kunta *Tukholman kunta *Upplands Väsbyn kunta *Upplands-Bron kunta *Uppsalan kunta *Västeråsin kunta *Älvkarlebyn kunta *Österåkerin kunta *Östhammarin kunta === Vuonna 2011 liittyneet === *Göteborgin kunta *Hoforsin kunta *Kainuun kunta *Skinnskattebergin kunta *Sundbybergin kunta *Uumajan kunta === Vuonna 2012 liittyneet === *Gävlen kunta *Hälleforsin kunta *Karlskogan kunta *Lindesbergin kunta *Norrköpingin kunta *Norrtäljen kunta *Skövden kunta *Trollhättanin kunta === Vuonna 2013 liittyneet === *Borlängen kunta *Enköpingin kunta *Finspångin kunta *Luulajan kunta *Motalan kunta *Sandvikenin kunta *Uddevallan kunta *Örebron kunta === Vuonna 2014 liittyneet === * Sundsvallin kunta * Fagerstan kunta * Degerforsin kunta * Trosan kunta === Vuonna 2015 liittyneet === * Ludvikan kunta * Malmön kunta * Mariestadin kunta * Nykvarnin kunta * Oxelösundin kunta * Smedjebackenin kunta * Trelleborgin kunta === Vuonna 2018 liittyneet === * Gislavedin kunta * Jönköpingin lääni * Järfällan kunta * Söderhamnin kunta * Skellefteån kunta * Örnsköldsvikin kunta ==Lähteet== * http://www.språkrådet.se/12415 ===Viitteet=== Luokka:Ruotsinsuomalaiset
Schreiner

Schreiner on muun muassa seuraavien henkilöiden sukunimi: * Frank Schreiner, yhdysvaltalainen vesipalloilija * Josef Schreiner, saksalainen hiihtäjä * Olive Emilie Albertina Schreiner, eteläafrikkalainen kirjailija, feministi ja sosialisti Luokka:Sukunimet
Besse Cooper

Besse Berry Cooper (o.s. Brown) (26. elokuuta 1896 Sullivanin piirikunta, Tennessee – 4. joulukuuta 2012 Monroe, Georgia) oli yhdysvaltalainen nainen, joka oli kuollessaan vanhin elossa oleva ihminen. Cooper syntyi Sullivanin piirikunnassa, Tennesseessä, vuonna 1896. Hän meni vuonna 1924 naimisiin Luther Cooperin kanssa ja jäi leskeksi vuonna 1963. Viimeiset vuotensa hän asui Georgian Monroessa. Cooperilla on neljä lasta, 12 lastenlasta ja lukuisia lapsenlapsenlapsia ja lapsenlapsenlapsenlapsia. Hänestä uskottiin tulleen maailman vanhin elävä henkilö Eunice Sanbornin kuoltua 31. tammikuuta 2011, mutta myöhemmin Maria Gomes Valentimin todistettiin olleen vanhin 4. marraskuuta 2010 lähtien. Valentimin kuoltua 21. kesäkuuta 2011 Cooperista tuli uudelleen virallisesti maailman vanhin. Näin Eunice Sanborn putosi tittelinhaltijoiden listalta. Besse Cooper oli viimeinen elossa oleva vuonna 1896 syntynyt ihminen. Hänen jälkeensä maailman vanhimman henkilön titteli siirtyi toiselle yhdysvaltalaiselle, Dina Manfredinille. == Katso myös == * Vanhimmat ihmiset * Luettelo elossa olevista yli 110-vuotiaista == Lähteet == Luokka:Maailman vanhimmat henkilöt Luokka:Yli 110-vuotiaiksi eläneet yhdysvaltalaiset Luokka:Vuonna 1896 syntyneet Luokka:Vuonna 2012 kuolleet
In the Flames of Black Art

In the Flames of Black Art on puolalaisen sinfoninen black metal -yhtyeen Darzamatin ensimmäinen studioalbumi, joka on julkaistu C-kasetille vuonna 1996. Vuonna 1997 albumi julkaistiin CD-formaatissa levymerkillä Faithless Productions. ==Kappaleet== # # # # # # # # ==Kokoonpano== * Katarzyna "Kate" Banaszak – laulu * Rafał "Flauros" Góral – laulu * Darzamath – kitara, bassokitara, konerummut, kosketinsoitin ==Lähteet== ==Aiheesta muualla== * * Luokka:Vuoden 1996 albumit Luokka:Vuoden 1996 esikoisalbumit Luokka:Darzamatin albumit
Serafimovitš

Serafimovitš () on kaupunki Volgogradin alueella Venäjällä. Se sijaitsee Donin rannalla 260 kilometriä Volgogradista luoteeseen. Kaupunki on Serafimovitšin piirin keskus. Asukkaita on 9 400 henkeä (vuonna 2010). Paikkakunta on saanut alkunsa vuonna 1589 perustetusta Ust-Medveditskajan kasakkakylästä. Vuonna 1933 siitä tuli kaupunki, joka nimettiin Ust-Medveditskajassa asuneen kirjailija Aleksandr Serafimovitšin mukaan. ==Lähteet== ==Aiheesta muualla== * Epävirallinen kaupunkisivusto Luokka:Volgogradin alueen kaupungit
In the Opium of Black Veil

In the Opium of Black Veil on puolalaisen sinfonisen black metalin yhtyeen Darzamatin EP-levy, joka on julkaistu vuonna 1999. ==Kappaleet== # # # # # Vuoden 2002 uudelleenjulkaisu # * ==Kokoonpano== * Katarzyna "Kate" Banaszak – laulu * Rafał "Flauros" Góral – laulu * Damian "Daamr" Kowalski – kitara, bassokitara * Krystian "Bomba" Bytom – rummut * Szymon Struzek – ohjelmointi === Muut tekijät === * Marcin Mikulski – äänittäjä, miksaaja * Jan Saudek – kansikuva ==Lähteet== ==Aiheesta muualla== * * Luokka:Vuoden 1999 EP:t Luokka:Darzamatin albumit
Oniriad

Oniriad on puolalaisen sinfonisen black metalin yhtyeen Darzamatin toinen studioalbumi, joka on julkaistu vuonna 2003. ==Kappaleet== # # # # # # # # # ==Kokoonpano== * Rafal "Flauros" Goral – laulu * Krzysztof Michalak – kitarat * Szymon Struzek – bassokitara * Pawel Chudzicki – rummut == Arvostelut == * Imperiumi: 5/10 ==Lähteet== ==Aiheesta muualla== * * Luokka:Darzamatin albumit Luokka:Vuoden 2003 albumit
Caraboidea

Caraboidea on petokuoriaisiin (Adephaga) kuuluva yläheimo. == Heimoja == * Maakiitäjäiset Carabidae * Cicindelidae * Rhysodidae * Vinhakiitäjäiset Trachypachidae == Aiheesta muualla == *Laji.fi: Caraboidea *UniProt: Taxonomy - Caraboidea Luokka:Petokuoriaiset
Dytiscoidea

Dytiscoidea on petokuoriaisiin (Adephaga) kuuluva yläheimo. == Heimoja == * Amphizoidae * Aspidytidae * Sukeltajat (Dytiscidae) * Hygrobiidae * Meruidae * Pohjasukeltajat (Noteridae) Sukupuuttoon kuolleet heimot: * † Colymbotethidae * † Coptoclavidae * † Liadytidae * † Parahygrobiidae Luokka:Petokuoriaiset
Hans Egede

Hans Poulsen Egede (21. tammikuuta 1686 Harstad, Tanska-Norja – 5. marraskuuta 1758 Stubbekøbing, Tanska-Norja) oli norjalainen luterilainen lähetyssaarnaaja. Egede perusti Grönlannin pääkaupungin Nuukin vuonna 1728 ollessaan tekemässä lähetystyötä inuittien keskuudessa. == Katso myös == * Hans Egeden patsas == Lähteet == == Aiheesta muualla == Luokka:Lähetyssaarnaajat Luokka:Vuonna 1686 syntyneet Luokka:Vuonna 1758 kuolleet Luokka:Norjalaiset henkilöt
Harjunpää & pahan pappi

Harjunpää & pahan pappi on Olli Saarelan ohjaama suomalainen rikoselokuva, joka sai ensi-iltansa 29. lokakuuta 2010. Se perustuu Matti Yrjänä Joensuun samannimiseen romaaniin vuodelta 2003. Jotkut arvostelijat ovat kiinnittäneet huomiota siihen, että elokuvan Harjunpää poikkeaa huomattavasti kirjojen päähenkilöstä. Myös elokuvan juonta on muutettu kirjasta: Harjunpään tyttären kuolema on elokuvan käsikirjoittajan lisäämä tapahtuma. Elokuvan tapahtumat sijoittuvat Helsinkiin. Ihmisiä kuolee metrojunan alle, ja poliisi alkaa epäillä, että tekojen takana on sarjamurhaaja. Suomen Kuvalehden Kalle Kinnusen mukaan Harjunpää & pahan pappi jäljittelee kliseenomaisesti Punaista lohikäärmettä ja Seitsemää. Sampo Sarkolan roolisuoritusta on Jussi Lahtonen Film-O-Holicissa kiittänyt ”hyytävän onnistuneeksi”. == Näyttelijät== == Lähteet == ==Aiheesta muualla== *Helsingin Sanomat: Pahan papin uudet kasvot elokuva-arvostelu 28.10.2010 Luokka:Vuoden 2010 suomalaiset elokuvat Luokka:Suomalaiset rikoselokuvat Luokka:Olli Saarelan ohjaamat elokuvat Luokka:Suomalaiset romaaneihin perustuvat elokuvat Luokka:Sarjamurhaajaelokuvat
Naiskuoro Vaput

Vaput on jyväskyläläinen naiskuoro ja vanhin yhä aktiivinen suomenkielinen naiskuoro. Vaput on Sulasolin jäsenistä vanhin naiskuoro ja Suomen Naiskuoroliiton perustajajäseniä. Vaput ry on rekisteröity 1932, LY-tunnus 1080396-6. Vappujen juuret ulottuvat vuoteen 1906, jolloin pieni joukko naisia perusti kuoron Jyväskylässä. Kuoroa johti laulunopettaja Alli Hannikainen, säveltäjä P. J. Hannikaisen vaimo. Vapaamuotoisiin harjoituksiin kokoonnuttiin kuorolaisten kodeissa, minkä vuoksi kuoroa kutsuttiin Kotikuoroksi. Yleisölle naiset esiintyivät aina vappuaamuna Harjun silloisella näkötornipaviljongilla. Vuonna 1910, kun kuoro halusi ryhtyä toimimaan ”oikeana kuorona”, se otti uudeksi nimekseen Vaput. Nimi luontui hyvin muutamaa vuotta aiemmin perustetun jyväskyläläisen Mieskuoro Sirkkojen nimeen. Virallisen ensikonserttinsa Vaput antoi 30.4.1916 Jyväskylän Seminaarin juhlasalissa. Vappuja johtaa musiikkikasvattaja Ulla Kotamäki. == Vappujen johtajat== * Alli Hannikainen, laulunopettaja, 1906–1917 * Tyyne Jussila, opettaja, 1917–1924 * Aale Bergius, laulunopettaja, 1927–1928 * Torsten Kaukoranta, toimittaja, 1928–1932 * Juhani Pohjanmies, säveltäjä, 1933–1935 * Enok Kosonen, kapellimestari, 1935–1951 * Vilho Kekkonen, diplomilaulaja ja kanttori, 1951–1974 * Maija Fredrikson, musiikinopettaja, 1974–1994 * Liisa Räsänen, musiikinopettaja, 1994–1997 * Ulla Kotamäki, musiikkipedagogi, 1998– == Tärkeimmät julkaisut == * Kuoronainen, Vappujen ja Suomen Naiskuoroliiton yhteinen nuottijulkaisu 2012 * CD Sydämellä Vaput 2012 * Historiikki 'Vuosisadan kuoromatka – Vaput 1910–2010' * LP Laulu Jyväskylälle 1987 * Nuottijulkaisuja: Vaput on julkaissut runsaasti kotimaista naiskuoromusiikkia. == Kunnianosoitukset == Suomen naiskuoroliitto on valinnut Vaput Vuoden naiskuoroksi 1985, 2000 ja 2010 http://snkl.sulasol.fi/jasenkirjeet/jasenkirje-2-2011-2/ . Jyväskylä- palkinto 2010, Jyväskylä Seura ry:n jakama vuosittainen tunnustusVuoden 2010 Jyväskylä-palkinto Naiskuoro Vapuille Jyväskylä Seura (arkistoitu versio) == Lähteet == * http://www.vaput.fi * http://snkl.sulasol.fi/toiminta/vuoden- kuorot * Matti Vainio: P.J.Hannikainen. Jyväskylä 2005. * Sirkka Varpula: Vuosisadan kuoromatka – Vaput 1910–2010. Jyväskylä 2009. === Viitteet === Luokka:Suomalaiset naiskuorot Luokka:Jyväskylän musiikki
Acatiimi

Acatiimi on vuodesta 1996 ilmestynyt Professoriliiton, Tieteentekijöiden liiton ja Yliopistojen opetusalan liiton (YLL) julkaisema ammatti- ja järjestölehti. Lehden painos on 11 500 kappaletta ja se ilmestyy painettuna 5–6 kertaa vuodessa. Sen päätoimittaja on Eeva Ylätalo. == Lähteet == ==Aiheesta muualla== * Acatiimin verkkosivut Luokka:Suomalaiset järjestölehdet
Sinisiipikolibri

Sinisiipikolibri (Pterophanes cyanopterus) on eteläamerikkalainen kiitäjälintu. Se on sukunsa ainoa laji. Sen esiintymisalue ulottuu Andien rinteillä Kolumbiasta Ecuadoriin, Peruun ja Bolivian pohjoisosiin. Lajista tunnetaan kolme alalajia. Louis Fraser kuvaili lajin holotyypin Bogotásta vuonna 1839.The Internet Bird Collection == Lähteet == Luokka:Kolibrit
Prinssinkuusi

Prinssinkuusi (Saxegothaea conspicua) on podokarpuskasvien heimoon kuuluva havupuulaji, joka kasvaa luonnonvaraisena Patagonian eteläosassa. Suku Saxegothaea, jossa ainoana lajina prinssinkuusi, on nimetty kuningatar Victorian puolison prinssi Albert von Sachsen-Coburg und Gothan mukaan. IUCN:n punaisella listalla prinssinkuusi on silmälläpidettävä laji. == Ulkonäkö == Prinssinkuusi muistuttaa ulkonäöltään jonkin verran marjakuusia. Sen kuori halkeilee isoina levyinä kuten plataaneilla. == Lähteet == == Aiheesta muualla == * United States Department of Agriculture (USDA): Saxegothaea conspicua Luokka:Podokarpuskasvit Luokka:Silmälläpidettävät kasvit
Semidevilish

Semidevilish on puolalaisen sinfonisen black metalin yhtye Darzamatin kolmas studioalbumi, joka on julkaistu vuonna 2004. ==Kappaleet== # # # # # # # # # # # ==Kokoonpano== * Nera – laulu * Rafał "Flauros" Góral – laulu * Damian "Daamr" Kowalski – kitara, bassokitara * Krzysztof "Chris" Michalak – kitara * Patryk "Spectre" Kumór – kosketinsoitin * Tomasz "Golem" Dańczak – rummut ==Lähteet== ==Aiheesta muualla== * * Luokka:Darzamatin albumit Luokka:Vuoden 2004 albumit
Nikola Karabatić

Nikola Karabatić (s. 11. huhtikuuta 1984 Niš, Jugoslavia) on ranskalainen käsipalloilija, joka edustaa seuratasolla Paris Saint-Germain:ta. Hänet valittiin Vuoden käsipalloilijaksi vuonna 2007.http://www.thw- provinzial.de/thw/se_karab.htm Ranskan maajoukkueessa Karabatić on pelannut 165 ottelussa ja tehnyt niissä 703 maalia. Hän nousi Ranskan maajoukkueeseen vuonna 2000, ja on voittanut olympiakultaa Pekingissä 2008, MM-tasolla kaksi mestaruutta ja kaksi pronssia, ja EM-tasolla kaksi kultaa ja yhden pronssin. Vuosien 2011 ja 2017 MM-kilpailuissa sekä vuoden 2008 EM-kilpailuissa Karabatić valittiin kisojen arvokkaimmaksi pelaajaksi.http://www.handball2011.com/news/all-star-team-world-championship- announced EM-kisoissa 2008 hän jakoi kisojen maalikuninkuuden Lars Christiansenin ja Ivano Balićin kanssa. Vuosien 2007 ja 2009 MM-kilpailuissa hänet valittiin kisojen tähdistökentällisiin. Seuratasolla Karabatić on voittanut Mestareiden liigan vuonna 2003 Montpellier’n joukkueessa, vuonna 2007 saksalaisessa Kielissä ja vuonna 2015 espanjalaisessa Barcelonassa. Hän on voittanut myös neljä Saksan mestaruutta, kolme Saksan cup-mestaruutta, kolme Saksan supercupia, kaksi Espanjan mestaruutta, kaksi Espanjan cup- mestaruutta, yhdeksän Ranskan mestaruutta ja kuusi Ranskan cup-mestaruutta. == Lähteet == * Nikola Karabatic – Sports Reference LLC. * Profiili THW Kiel -seuran sivustolla === Viitteet === == Aiheesta muualla == * Virallinen kotisivu Luokka:Ranskalaiset käsipalloilijat Luokka:Ranskalaiset olympiavoittajat Luokka:Vuonna 1984 syntyneet Luokka:Elävät henkilöt
Something to Die For

Something To Die For on ruotsalaisen The Sounds -yhtyeen neljäs studioalbumi, joka julkaistiin 29. maaliskuuta 2011. Ensimmäinen single Better Off Dead julkaistiin 1. helmikuuta 2011. Albumi debytoi Suomen virallisen listan sijalla 10. == Kappaleet == # It's So Easy # Dance with the Devil # The No No Song # Better Off Dead # Diana # Something to Die For # Yeah Yeah Yeah # Won’t Let Them Tear Us Apart # The Best of Me # Wish You Were Here == Arvostelut == * Metacritic: 54/100Metacritic aggregate * Allmusic: Allmusic review * AbsolutePunk: 68%AbsolutePunk * Sputnikmusic: Sputnikmusic == Aiheesta muualla == * Something to Die For discogs.com -sivustolla == Lähteet == Luokka:The Soundsin albumit Luokka:Vuoden 2011 albumit
Transkarpatia (albumi)

Transkarpatia on puolalaisen sinfonisen black metalin yhtyeen Darzamatin neljäs studioalbumi, joka on julkaistu vuonna 2005. ==Kappaleet== # # # # # # # # # # # # # # ==Kokoonpano== * Nera – laulu * Rafał "Flauros" Góral – laulu * Krzysztof "Chris" Michalak – kitara * Bacchus – bassokitara * Darkside – rummut * Patryk "Spectre" Kumór – kosketinsoitin ==Lähteet== ==Aiheesta muualla== * * Luokka:Darzamatin albumit Luokka:Vuoden 2005 albumit
Solfernus’ Path

Solfernus’ Path on puolalaisen sinfonisen black metalin yhtyeen Darzamatin viides studioalbumi, joka julkaistiin vuonna 2009. == Kappaleet == # # # # # # # # # # # # # # == Kokoonpano == * Nera – laulu * Rafał "Flauros" Góral – laulu * Krzysztof "Chris" Michalak – kitara, basso * Mariusz "Rogol" Prętkiewicz – rummut * Patryk "Spectre" Kumór – kosketinsoittimet == Arvostelut == * Imperiumi: 1½/10 == Lähteet == == Aiheesta muualla == * * Luokka:Darzamatin albumit Luokka:Vuoden 2009 albumit
Suomen musiikkitieteellinen seura

Suomen musiikkitieteellinen seura ry – Musikvetenskapliga sällskapet i Finland rf on tieteellinen yhdistys, jonka perusti Ilmari Krohn Helsingissä vuonna 1916 edistämään suomalaista musiikkitiedettä. Yhdistysrekisterissä seura on ollut vuodesta 1921 alkaen. Krohn oli perustanut jo vuonna 1911 Internationale Musikgesellschaftin Suomen-osaston, mutta sen toiminta keskeytyi I maailmansodan takia vuonna 1914. Suomen musiikkitieteellinen seura toimii musiikkielämän ja musiikintutkimuksen hyväksi, levittää tietoa musiikista ja musiikkikulttuurista ja yhdistää musiikkitieteen harjoittajia. Suomen musiikkitieteellinen seura on Tieteellisten seurain valtuuskunnan jäsenseura. Seuran nykyinen puheenjohtaja on Meri Kytö. Nykyisin seuran merkittävintä toimintaa on tieteellisen Musiikki-aikakauslehden julkaiseminen. Lehti ilmestyy neljä kertaa vuodessa, ja sen artikkelit ovat vertaisarvioituja. Suomen musiikkitieteellinen seura julkaisee myös väitöskirjoja ja muuta tutkimusta sarjassa Acta Musicologica Fennica sekä oppikirjoja sarjassa Musiikkitieteellinen kirjasto. Seura järjestää myös tapahtumia, mm. vuosittaisen Musiikintutkijoiden symposiumin yhdessä Suomen etnomusikologisen seuran kanssa. == Aiheesta muualla == * Suomen musiikkitieteellisen seuran kotisivut. Luokka:Suomalaiset tiedeyhdistykset Luokka:Musiikkitiede
Evilution

Evilution on puolalaisen heavy metal -yhtye Chainsawin viides studioalbumi, joka julkaistiin vuonna 2009. ==Kappaleet== # # # # # # # # # # == Kokoonpano == * Maxx – laulu * Jarosław Gajczuk-Zawadzki – kitara * Rygiel – kitara * Sebastian Górski – rummut * Marek Jerchewicz – bassokitara === Vierailevat muusikot === * Titus – laulu kappaleessa "Supernature's Queen" * Mauser – kitarasoolo kappaleessa "Supernature's Queen" == Arvostelut == * Allmusic: suopeaAllmusic review == Lähteet == == Aiheesta muualla == * Evilution Discogsissa * Luokka:Chainsaw’n albumit Luokka:Vuoden 2009 albumit
Kuurojen urheilu

Kuurojen urheilu on kuurojen tai vaikeasti kuulovammaisten harjoittamaa urheilua. Se poikkeaa kuulevien urheilusta siten, että kilpailuun liittyviä komentoja ei voida antaa äänimerkeillä (starttipistooli, erotuomarin pilli). Suomessa on määritelty että kuurojen urheilukilpailuihin voivat osallistua urheilijat, joiden kuulovaje on 55 desibeliä tai enemmän. Suomessa on noin 500 000 kuulovammaista, joista kuuroja on noin 5 000\. Varsinaisia jäseniä Suomen Kuurojen Urheiluliiton (SKUL) kolmessatoista jäsenseurassa on noin 1 000. == Lajit, joissa suomalaiset kuurot kilpailevat == *jääkiekko (MM-kultaa 2009) *futsal (4 joukkuetta 2010) *salibandy (5 joukkuetta 2006-07) *curling *koripallo *beach volley *jalkapallo *lentopallo *käsipallo *sulkapallo *golf *yleisurheilu *uinti *hiihto *pujottelu *lumilautailu *maastojuoksu *suunnistus *keilailuhttp://www.gepardit.com/index.php/2013/464-kilpailukutsu- kuurojen-keilailun-ranking-2013-2014 tennis, *pöytätennis *nyrkkeily *paini *ratsastus *cheerleading === Erotuomarin merkinanto kuurojen jääkiekko- ottelussa === Tuomarin merkinantona on pillin lisäksi flash-valoja kaukalon ympärillä (Kansainvälisissä kuurojen jääkiekkoturnauksissa). Otteluissa viittomakieli, tuomarimerkit ovat kansainvälisiä. Muuten säännöt ovat kuuroilla samat kuin kuulevilla. Selvityksessä käytetään viittomakielisiä tulkkeja. Joissakin otteluissa tuomari heiluttaa punaista käsilippua vihellyksen ohella. == Katso myös == * Deaflympics == Lähteet == == Aiheesta muualla == * http://www.skul.org Suomen kuurojen urheiluliitto * http://www.kuurojenurheilu.com * http://www.hero1904.com/ Helsingin kuurojen urheiluseura Hero ry * http://www.uljas1907.sporttisaitti.com/ Tampereen kuurojen urheiluseura ry *
A Sin Act

__NOTOC__ A Sin Act on puolalaisen heavy metal -yhtye Chainsawin kolmas studioalbumi, joka on julkaistu vuonna 2006. == Kappaleet == # # # # # # # # # # == Kokoonpano == * Maciej Koczorowski – laulu * Arkadiusz Rygielski – kitara * Jarosław Gajczuk-Zawadzki – kitara * Marek Jerchewicz – basso * Sebastian Górski – rummut == Aiheesta muualla == * A Sin Act Discogsissa * Luokka:Chainsaw’n albumit Luokka:Vuoden 2006 albumit
Beñat Etxebarria

Beñat Etxebarria Urkiaga eli Beñat (s. 19. helmikuuta 1987 Igorre, Vizcayan maakunta, Espanja) on espanjalainen jalkapalloilija. Hän edusti Espanjan Primera Divisiónissa Athletic Bilbaota ja Real Betisiä. Uransa viimeisen kauden 2020–2021 hän edusti australialaista Macarthuria. Hän pelasi Espanjan maajoukkueessa neljä ottelua vuonna 2012. Hän oli pelipaikaltaan puolustava keskikenttäpelaaja. == Seurajoukkueura == Beñat on Athletic Bilbaon junioriakatemian kasvatti. Hän pelasi uransi alkuvaiheet, kolme vuotta, edustaen aluksi kauden Basconiaa ja tämän jälkeen Bilbao Athleticia, joka on Athleticin reservijoukkue. Ensiesiintymisensä seuran edustusjoukkueessa hän teki 29. lokakuuta 2006 ottelussa Osasunaa vastaan. Kauden 2008–2009 Beñat pelasi lainasopimuksella Conquensessa, jonka jälkeen hänet vapautettiin Athleticista. Myöhemmin samana kesänä hän teki sopimuksen sevillalaisseura Betisin kanssa. Hän vietti ensimmäisen kautensa seuran reservijoukkueessa. 29\. elokuuta 2009 hän teki ensiesiintymisensä Betisin edustusjoukkueessa ottelussa Granadaa vastaan. Kolme päivää myöhemmin hän teki ensimmäisen maalinsa joukkueessa, kun Betis kohtasi Copa del Reyn ottelussa Salamancan. == Lähteet == * Beñatin tilastot BDFutbol-sivustolla Luokka:Espanjalaiset jalkapalloilijat Luokka:Baskijalkapalloilijat Luokka:Vuonna 1987 syntyneet Luokka:Elävät henkilöt
Japanin käsipallomaajoukkue

Japanin käsipallomaajoukkue edustaa Japania miesten kansainvälisissä käsipallo-otteluissa. Joukkuetta hallinnoi Japanin käsipalloliitto. Japanin maajoukkue on osallistunut kesäolympialaisiin kuudesti parhaana sijoituksenaan yhdeksäs tila Montrealista 1976. MM-kilpailuissa Japani on parhaimmillaan sijoittunut kymmenenneksi vuonna 1970. Aasian-mestaruuskilpailuissa Japani on ollut kilpailujen historian vahvimpia joukkueita, ja sillä on 11 mitalia, joista kaksi kultaista vuosilta 1977 ja 1979. == Sijoitukset arvokilpailuissa == === Olympialaiset === * 1972: 11. * 1976: 9. * 1984: 10. * 1988: 11. * 2020: 11. * 2024: 11. === MM-kilpailut === * 1961: 12. * 1964: 16. * 1967: 11. * 1970: 10. * 1974: 12. * 1978: 12. * 1982: 14. * 1990: 15. * 1995: 23. * 1997: 15. * 2005: 16. * 2011: 16. * 2017: 22. * 2019: 24. === Aasian- mestaruuskilpailut === * 1977: kultaa * 1979: kultaa * 1983: hopeaa * 1987: hopeaa * 1989: hopeaa * 1991: hopeaa * 1993: pronssia * 1995: 4. * 2000: pronssia * 2002: 6. * 2004: hopeaa * 2006: 5. * 2008: 6. * 2010: pronssia * 2012: 4. * 2014: 9. * 2016: pronssia * 2018: 6. * 2020: pronssia === Aasian kisojen mitalit === Lähde: the-sports.org * 1982: hopeaa * 1986: pronssia * 1990: hopeaa * 1994: hopeaa * 1998: pronssia * 2010: pronssia == Lähteet == == Aiheesta muualla == * Japanin käsipallomaajoukkueen kotisivut Käsipallomaajoukkue Luokka:Käsipallomaajoukkueet
Live Profanity (Visiting the Graves of Heretics)

Live Profanity (Visiting the Graves of Heretics) on puolalaisen sinfonisen black metalin yhtyeen Darzamatin live-DVD, joka on julkaistu vuonna 2007 levymerkillä Metal Mind Productions. ==Kappaleet== Metalmania-festivaali, 24. maaliskuuta 2007, Katowice, Puola # # # # # # # # # # # Winternachtstraum- festivaali, helmikuussa 2007, Arnsberg, Saksa #Intro # # # # # # # # # Bonusvideo #The Burning Times #Era Aggression #In Red Iris Bonus-audio #Equinox #Storm 2005 Muuta * Kuvagalleria * Yhtyehistoriikki * Diskografia * Työpöytäkuvia * Weblinkkejä * Dolby Digital 5.1 Surround Sound ==Lähteet== ==Aiheesta muualla== * Luokka:Darzamatin albumit Luokka:Musiikki-DVD:t
Perrine Pelen

Perrine Pelen (s. 3. heinäkuuta 1960 Boulogne-Billancourt) on ranskalainen entinen alppihiihtäjä ja olympiamitalisti. Hän edusti seuratasolla GUC Grenoblea. Pelen kilpaili maailmancupissa vuosina 1976-1986. Hän voitti yhteensä viisitoista osakilpailua, kaikki pujottelussa. Pelen voitti pujottelun kokonaiskilpailun kaudella 1979-1980 ja oli samana vuonna maailmancupin kokonaiskilpailussa neljäs. Hän oli pujottelun maailmancupissa lisäksi kaksi kertaa toinen ja neljästi kolmas. Pelenin paras kokonaissijoitus suurpujottelun maailmancupissa on toinen sija, jonka hän sai kaudelta 1979-1980. Pelen osallistui MM-kilpailuihin ensimmäistä kertaa vuonna 1978, jolloin hän sijoittui pujottelussa neljänneksi ja suurpujottelussa kahdeksanneksi. Hän osallistui kevättalvella 1980 Lake Placidin olympialaisiin. Pelen keskeytti pujottelussa toisella kierroksella oltuaan ensimmäisen kierroksen jälkeen neljäs, mutta oli suurpujottelussa pronssilla hävittyään voittaja Hanni Wenzelille 75 sekunnin sadasosaa. Pelen osallistui Schladmingin MM-kisoissa 1982 vain alppiyhdistettyyn, jossa hän sai hopeaa. Mitaliputki sai jatkoa Sarajevon olympialaisissa 1984, joissa hän voitti hopeaa pujottelusta ja pronssia suurpujottelusta. Pelen kilpaili vielä seuraavan vuoden MM-kisoissa, joissa hän sai kultaa pujottelusta 35 sadasosan erolla Christelle Guignardiin. Perrine Pelen valmistui HEC Parisista vuonna 1988.Ils sont cadres et ont fait les JO : Perrine Pelen, triple médaillée et responsable marketing == Lähteet == Luokka:Ranskalaiset alppihiihtäjät Luokka:Ranskalaiset olympiamitalistit Luokka:Vuonna 1960 syntyneet Luokka:Elävät henkilöt
Mika Erkkilä

Mika Erkkilä (s. 4. maaliskuuta 1990 Hämeenlinna) on suomalainen jääkiekkoilija, joka siirtyi kesällä 2011 FPS:an Suomi-sarjaan. ==Ura== Erkkilä on HPK:n oma kasvatti ja edustanut joukkuetta koko junioriuransa ajan. Hän tuli kaudella 2006–2007 B-nuorten SM-sarjan maalipörssissä toiseksi 25 osumallaan Ässien Antti Uusitalon jälkeen. Erkkilän seuraava kausi 2007–2008 päättyi B-nuorten SM-hopeaan. Kaudella 2008–2009 hän voitti HPK:n A-nuorten sisäisen pistepörssin tehoilla 10+28=38. Erkkilä teki kaudella 2010–2011 SM- liigadebyyttinsä pelatessaan 26. lokakuuta 2010 vieraissa Bluesia vastaan. Hän sai jääaikaa kahdeksan minuuttia ja tehomerkinnän –1. Hän pelasi kauden aikana yhden ottelun, mutta oli HPK:n A-nuorten tehokkaimpia pelaajia. Kauden jälkeen Erkkilä teki vuoden sopimuksen Suomi-sarjassa pelaavan FPS:n kanssa. ==Tilastot== 2010–2011 HPK SM-liiga 1 0 0 0 0 – – – – – 1 kausi yhteensä SM- liiga 1 0 0 0 0 – – – – – ==Lähteet== * * * * ===Viitteet=== Luokka:Suomalaiset jääkiekkoilijat Luokka:Vuonna 1990 syntyneet Luokka:Elävät henkilöt
Laikkupyrstökolibri

Laikkupyrstökolibri (Urosticte benjamini) on eteläamerikkalainen kiitäjälintu. Sen esiintymisalue ulottuu Kolumbian Tyynenemeren puoleiselta rannikolta etelään Lounais-Ecuadoriin ja Perun koillisosaan. Jules Bourcier kuvaili lajin holotyypin Ecuadorin Gualeasta vuonna 1851.The Internet Bird Collection == Lähteet == Luokka:Kolibrit
Humberstonen ja Santa Lauran salpietaritehtaat

Humberstonen ja Santa Lauran salpietaritehtaat ovat kaksi entistä salpietaritehdasta Chilen Iquiquien maakunnassa. Samanlaisia pieniä tehtaita oli aavikolla aikoinaan yli kaksisataa. Tehtaiden Chilestä, Perusta ja Boliviasta tulleet työntekijät asuivat tehdaskaupungeissa ja muodostivat tiiviitä yhteisöjä joissa syntyi pampinos-kulttuuri. He elivät tällä maailman kuivimmalla alueella 60 vuoden ajan alkaen noin vuodesta 1880, ja jalostivat rikasta salpietariesiintymää typpilannoitteeksi. Näitä lannoitteita käytettiin tehostamaan maanviljelyä Etelä- ja Pohjois-Amerikassa sekä Euroopassa, ja ne tuottivat Chilelle paljon vaurautta. Tehtaat ovat kuuluneet Unescon maailmanperintöluetteloon vuodesta 2005.Humberstone and Santa Laura Saltpeter Works Unesco == Lähteet == Luokka:Unescon maailmanperintökohteet Chilessä
Lippupyrstökolibri

Lippupyrstökolibri (Ocreatus underwoodii) on eteläamerikkalainen kiitäjälintu. Se on sukunsa ainoa laji. Sen esiintymisalue ulottuu Andien rinteillä Venezuelasta Kolumbiaan, Ecuadoriin, Peruun ja Boliviaan. Lajista tunnetaan kahdeksan alalajia. René Primevère Lesson kuvaili lajin holotyypin Kolumbian Santa Fé de Bogotásta vuonna 1832.The Internet Bird Collection == Lähteet == Luokka:Kolibrit
Säihkypyrstökolibri

Säihkypyrstökolibri (Sappho sparganura) on eteläamerikkalainen kiitäjälintu. Se on sukunsa ainoa laji. Sen esiintymisalue käsittää Bolivian, Argentiinan pohjois- ja länsiosat, sekä alueen Chilen Portillo Passista. Mahdollisesti se elää myös Perun eteläkolkassa. Lajista tunnetaan kaksi alalajia. George Shaw kuvaili lajin holotyypin Boliviasta vuonna 1812.The Internet Bird Collection == Lähteet == Luokka:Kolibrit
Bernardo O’Higginsin kansallispuisto

Bernardo O'Higginsin kansallispuisto on Chilen laajin luonnonsuojelualue. Se sijaitsee maan eteläisimmässä osassa, Torres del Painen kansallispuiston itäpuolella. Los Glaciaresin kansallispuisto Argentiinan puolella on puiston rajanaapuri. Puisto muodostuu vuonojen keskellä kohoavista vuorista ja jäätiköistä. Sen halki virtaa Serrano-joki. Tunnetuimmat jäätiköt ovat Balmaceda, Tyndall, Geike ja Serrano. Niiden välissä kasvaa luonnontilaista metsää. Lähin kaupunki Puerto Natales on noin 50 km:n päässä puiston rajalta.Bernardo o'Higgins National Park: Isolated Glaciers and Silent Waterways Blue Green Adventure Puistossa elää erittäin uhanalainen chilenhirvi.Protection project for the South Andean Deer (Huemul) in Chile Wuppertal Zoo Society - Nature conservation == Lähteet == == Aiheesta muualla == Luokka:Chilen kansallispuistot
DEL-kausi 2009–2010

DEL-kausi 2009–2010 oli Saksan jääkiekon pääsarjan DEL-liigan 16. kausi. Runkosarjan voitti Eisbären Berlin, mutta koko liigan mestariksi tuli Hannover Scorpions. Runkosarjan paras pistemies oli Frankfurt Lionsin Jeff Ulmer, ja pudotuspelien pistepörssin voittaja oli Augsburger Pantherin Tyler Beechey. == Runkosarja == === Tapahtumat === DEL:n runkosarja alkoi syyskuun alussa. Ensimmäisellä kierroksella joukkueet kunnioittivat toukokuussa syöpään kuollutta maalivahti Robert Mülleria. Ensimmäisen kierroksen otteluiden alussa pidettiin minuutin mittainen hiljainenhetki Müllerin muistoksi. Eisbären Berlin teki runkosarjassa uuden piste-ennätyksen, kun se rikkoi München Baronsilla hallussa olleen ennätyksen. Barons sai 121 pistettä kaudella 2000–2001. Eisbären sai lopulta 123 pistettä ja voitti runkosarjan 25 pisteen erolla Frankfurt Lionsiin. Lions varmisti toisen paikkansa vasta viimeisellä kierroksella, kun se voitti edellään olleen Grizzly Adams Wolfsburgin 2–1. === Sarjataulukko === Runkosarjan lopullinen järjestys Joukkue O V JAV RLV JAT RLT T TM PM ME P 1\. Eisbären Berlin 56 36 2 4 1 2 11 209 156 +53 123 2\. Frankfurt Lions 56 28 2 4 1 1 20 191 161 +30 98 3\. Grizzly Adams Wolfsburg 56 27 3 3 2 2 19 192 152 +40 97 4\. Hannover Scorpions 56 24 2 2 4 10 14 169 177 -8 94 5\. Thomas Sabo Ice Tigers 56 27 1 0 4 4 20 152 158 -6 91 6\. DEG Metro Stars 56 25 2 3 3 2 21 181 148 +33 90 7\. ERC Ingolstadt 56 24 5 2 3 0 22 205 181 +24 89 8\. Augsburger Panther 56 24 2 5 1 0 24 201 188 +13 87 9\. Adler Mannheim 56 23 2 2 4 3 22 177 177 0 84 10\. Kölner Haie 56 19 3 3 4 1 26 178 190 -12 74 11\. Iserlohn Roosters 56 18 4 4 3 1 26 166 183 -17 74 12\. Krefeld Pinguine 56 20 1 3 0 4 28 167 173 -6 72 13\. Straubing Tigers 56 18 3 2 0 6 27 149 193 -43 70 14\. Hamburg Freezers 56 16 2 2 4 1 31 162 200 -38 61 15\. Kassel Huskies 56 16 2 0 2 2 34 151 213 -62 56 O = Ottelut, V = Voitot, JAV = Jatkoaikavoitot, RLV = Rangaistuslaukaisukilpailuvoitot, JAT = Jatkoaikatappiot, RVT = Rangaistuslaukaisukilpailutappiot, T = Tappiot, TM = Tehdyt maalit, PM = Päästetyt maalit, ME = Maaliero, P = Pisteet Värikoodi: = Pudotuspeleihin, = Pudotuspelien karsintakierrokselle, = Ei pudotuspeleihin === Pistepörssi === Pelaaja Joukkue Ottelut Maalit Syötöt Pisteet Jeff Ulmer Frankfurt Lions 56 37 37 74 Thomas Greilinger ERC Ingolstadt 55 38 35 73 Tore Vikingstad Hannover Scorpions 51 14 50 64 Darin Olver Augsburger Panther 56 26 34 60 Robert Hock Iserlohn Roosters 56 17 42 59 == Pudotuspelit == === Pudotuspelikaavio === === Pistepörssi === Pelaaja Joukkue Ottelut Maalit Syötöt Pisteet Tyler Beechey Augsburger Panther 14 5 9 14 Darin Olver Augsburger Panther 14 6 7 13 Adam Mitchell Hannover Scorpions 11 2 11 13 Chris Herperger Hannover Scorpions 11 7 5 12 James Connor Augsburger Panther 14 4 8 12 == Lähteet == Deutsche Eishockey-Liga Del
Sencha

thumb|Kupillinen hyvälaatuista senchaa. Sencha () on japanilainen vihreän teen laatu. Teenvalmistuksen aikana lehdet pidetään kokonaisena. Sencha haudutetaan tyypillisesti noin 70-80 °C:n lämpöisessä vedessä. Sencha on Japanin suosituin teelaatu, ja noin 80 prosenttia Japanissa valmistetusta teestä on senchaa. Sencha kasvatetaan pääosin avoimen taivaan ja auringon alla, joskin osaa tuotannosta varjostetaan harsoilla. Erityisen suosittua ja arvossapidettyä on vuoden ensimmäisen sadon sencha. Erityisen laadukasta senchaa on jô sencha () ja huippulaatu tokujô sencha (). Senchalle on monia muitakin nimityksiä sadonkorjuuajan ja esikäsittelytavan mukaan: * Ichibancha (, ensimmäinen tee), tyypillisesti huhti-toukokuussa kerättävää vuoden ensisadon senchaa kuvataan yleensä kirkkaan vihräksi, raikkaaksi, aromikkaaksi ja makeaksi (eli ei kitkeräksi). Mikäli keruu on tehty ensimmäisen kuukauden aikana, voidaan käyttää myös nimitystä shincha (, uusi tee). * Mecha (, silmutee) on senchaa, joka tehdään tarkoin valikoidusta (vuoden ensimmäisen sadon) pienimmistä teelehdistä. * Bocha (tai kukicha , varsitee) tehdään senchasta, mutta mukaan laitetaan teepensaan latvaosien hentoa vartta. * Hanako kuivatuista sencha- teelehdistä tehty hiutaletee. * Kabusecha () on senchaa, jota kasvatetaan varjostusverkkojen alla (ainakin pari viikkoa ennen sadonkorjuuta). Voidaan luokitella myös omaksi teelaadukseen. Sen osuus japanilaisen teen tuotannosta on noin 5,2 %, muu sencha noin 77,9 %). Varjossa kasvaminen vähentää vihreän teen kirpeyttä ja lisää aminohappojen määrää (rentouttava vaikutus). Valmistuksessa on myös mekaanisia vaiheita toisin kuin täysin käsityönä kasvatettavalla ja kerättävällä gyokurolla. * Asamushi, neulamaista korkeatasoista lehtiteetä, jota höyrytetään lyhyesti. Toinen senchan päätyypeistä. Haudutettu tee vaalean kullanvihreää, maultaan täyteläisen maanläheistä, herkän aromikasta, kevyttä ja raikasta. * Chumushi, hieman pidempään (30-90 s) höyrytetty sencha. * Fukamushi(cha) pitempään höyrytettyä tummempaa senchaa. Toinen senchan päätyypeistä. Karkeampaa, rakeisempaa kuin asamushi – mukana myös jauhemaista teetä. Osa liukenee haudutettaessa matchajauheen tavoin teejuomaan, joka saa tumman vihreän värin. Tanniinisempi ja jonkin verran kirpeä maku. Japanin suosituin senchamuoto. Japanissa senchaa on tapana juoda talvella lämmitettynä ja lämpiminä vuodenaikoina viilennettynä. ==Lähteet== == Aiheesta muualla == *How Sencha is Processed (ippodo-tea.co.jp) *How to Prepare Sencha (ippodo-tea.co.jp) *Sencha (teapedia.org) *Matthew Amster-Burton: Getting Tea Drunk in Japan's Sencha Paradise (seriouseats.com) *Infoa sencha-teestä Luokka:Vihreä tee Luokka:Japanilainen teetaide Luokka:Japanilaiset juomat